CELEX: 62004CO0161
Language: lv
Date: 2006-09-06 00:00:00
Title: Tiesas pirmās palātas priekšsēdētāja rīkojums 2006. gada 6.septembrī. # Austrijas Republika pret Eiropas Parlamentu un Eiropas Savienības Padome. # Izslēgšana no reģistra. # Lieta C-161/04.

Lieta C‑161/04
      Austrijas Republika
      pret
      Eiropas Parlamentu un Eiropas Savienības Padomi
      Izslēgšana no reģistra
      
TIESAS PIRMĀS PALĀTAS PRIEKŠSĒDĒTĀJA RĪKOJUMS
      2006. gada 6. septembrī (*)
      
      Izslēgšana no reģistra
      Lieta C‑ 161/04
      
      par prasību atcelt tiesību aktu,
      kas atbilstoši EKL 230. pantam celta 2004. gada 30. martā,
      Austrijas Republika, ko pārstāv H. Dosi [H. Dossi] un E. Rīdls [E. Riedl], pārstāvji, kas norādīja adresi Luksemburgā,
      
      prasītāja,
      pret
      Eiropas Parlamentu, ko pārstāv M. Gomeša‑Leala [M. Gómez‑Leal] un U. Rēslains [U. Rösslein], pārstāvji, kas norādīja adresi Luksemburgā,
      
      un
      Eiropas Savienības Padomi, ko pārstāv A. Lopess Sabino [A. Lopes Sabino] un Dž. P. Hikss [J.‑P. Hix], pārstāvji,
      
      atbildētāji,
      ko atbalsta
      Eiropas Kopienu Komisija, ko pārstāv V. Vilss [W. Wils] un G. Brauns [G. Braun], pārstāvji, kas norādīja adresi Luksemburgā,
      
      persona, kas iestājusies lietā.
      TIESAS PIRMĀS PALĀTAS PRIEKŠSĒDĒTĀJS,
      uzklausījis ģenerāldvokātu L. A. Hēlhudu [L. A. Geelhoed],
      
      izdod šo rīkojumu.
      Rīkojums
      1        Ar vēstuli, kas Tiesas kancelejā iesniegta 2006. gada 3. jūlijā, Austrijas Republika informēja Tiesu, ka atbilstoši Reglamenta
         78. pantam tā atsakās no savas prasības.
      
      2        Ar vēstuli, kas Tiesas kancelejā iesniegta 2006. gada 14. jūlijā, Parlaments, pamatojoties uz Reglamenta 69. panta 5. punktu,
         lūdza Austrijas Republikai piespriest atlīdzināt tiesāšanās izdevumus.
      
      3        Padome noteiktajā termiņā neiesniedza apsvērumus par šo atteikšanos no prasības.
      
      4        Saskaņā ar Reglamenta 69. panta 5. punkta pirmo daļu pusei, kas atsakās no prasības, piespriež atlīdzināt tiesāšanās izdevumus,
         ja pretējā puse to ir prasījusi savos apsvērumos par atteikšanos no prasības.
      
      5        Tādēļ Austrijas Republikai ir jāpiespriež atlīdzināt tiesāšanās izdevumus, kas radušies Parlamentam.
      
      6        Tā kā Padome šajā daļā nelūdza Austrijas Republikai piespriest atlīdzināt tiesāšanās izdevumus, tā sedz savus tiesāšanās izdevumus
         pati.
      
      7        Saskaņā ar Reglamenta 69. panta 4. punkta pirmo daļu dalībvalstis un iestādes, kas iestājas lietā, sedz savus tiesāšanās izdevumus
         pašas.
      
      8        Tādēļ ir pamats izlemt, ka Komisija sedz savus tiesāšanās izdevumus pati.
      
      Ar šādu pamatojumu Tiesas pirmās palātas priekšsēdētājs izdod rīkojumu:
      1)      izslēgt lietu C‑161/04 no Tiesas reģistra;
      2)      Austrijas Republika atlīdzina tiesāšanās izdevumus, kas radušies Parlamentam;
      3)      Eiropas Savienības Padome un Eiropas Kopienu Komisija sedz savus tiesāšanās izdevumus pašas.
      Izdots Luksemburgā 2006. gada 6. septembrī.
      
               Sekretārs
            
             
            
                     Pirmās palātas priekšsēdētājs
            
         
               R. Grass
            
             
            
                     P. Jann
            
         * Tiesvedības valoda – vācu.